Et nyt team i Aalborg skal hjælpe gravide der har et alkoholmisbrug.

Et nyt familieambulatorium i Aalborg skal være med til at hjælpe gravide med deres alkoholmisbrug. - Alkohol er som regel langt mere skadeligt for barnet end andre former for misbrug. Men det kan være svært at få kontakt med gravide, der på det område har brug for hjælp, siger sagskoordinator i det nye team Lisbeth Bak til Nordjyske Stiftidende. Lisbeth Bak oplyser at teamet har kendskab til 42 sager indenfor de sidste to år og hun erkender at kvinderne kan være svære at få kontakt til. - Der kan være en risiko for, at vores indsats kan støde nogen på manchetterne, men med den fare, der er, for at barnet tager skade, så er det vigtigt, at vi gør noget siger Lisbeth Bak.